DJEČJI VRTIĆ BUBAMARA

Toplička 27/A

49240 Donja Stubica

OIB:32137226753

KLASA:400-01/22-01-1

URBROJ:2113/03-04-22-01

U D. Stubici, 12.04.2022.

Na temelju članka 34. Zakona o fiskalnoj odgovornosti (NN 111/18), članka 3. Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (NN 95/19) te članka 40. Statuta Dječjeg vrtića Bubamara, Upravno vijeće Dječjeg vrtića Bubamara, dana 12. travnja 2022. godine donosi

**PROCEDURU**

**o ostvarivanju i korištenju vlastitih prihoda**

**Dječjeg vrtića Bubamara**

Članak 1.

Ovom Procedurom uređuje se ostvarivanje i korištenje vlastitih prihoda Dječjeg vrtića Bubamara (u daljnjem tekstu: Dječji vrtić), a sukladno Programu javnih potreba u predškolskom odgoju i obrazovanju te skrbi o djeci rane i predškolske dobi Grada Donja Stubica ( u daljnjem tekstu: Grada).

Članak 2.

Dječji vrtić, uz suglasnost Grada ostvaruje vlastite prihode:

1. od dodatnih uplata roditelja/skrbnika djece za verificirane i od strane osnivača odobrene posebne cjelodnevne, poludnevne i kraće programe,

2. od naknade za davanje u zakup prostora i opreme dječjeg vrtića drugim organizatorima kvalitetnih programa za djecu, te iznimno, od naknade za davanje u zakup prostora i opreme za druge namjene, odnosno naknada za pružanje drugih usluga pod uvjetom da to ne ometa redovito odvijanje djelatnosti Dječjeg vrtića,

3. prihoda od nagrada koje je vrtić ostvario sudjelovanjem na natječajima

Članak 3.

Dječji vrtić može dati prostor i opremu na besplatno korištenje drugim odgojno-obrazovnim ustanovama, kojima je osnivač Grad, na temelju međusobnog sporazuma o korištenju prostora i uz prethodnu suglasnost Grada.

Međusobnim dogovorom sporazumnih strana utvrdit će se iznos sudjelovanja zakupoprimca u plaćanju povećanih materijalnih troškova zakupodavca.

Članak 4.

Dječji vrtić može sklopiti ugovor o davanju u zakup prostora i opreme bez objavljivanja natječaja, ali uz prethodnu suglasnost Grada.

Ugovori iz stavka 1. ovog članka sklapaju se na najduže jednu godinu.

Članak 5.

Prema Godišnjem planu i programu rada i Financijskom planu ostvareni prihodi, ukoliko Osnivač svojom odlukom drugačije ne odluči, koristite se za sljedeće namjene:

- prihodi od dodatnih uplata roditelja/skrbnika djece za dodatne programe koriste se za stimulaciju stručnih radnika koji sudjeluju u praćenju, organizaciji i izvedbi tih programa, najviše do 50% ukupno uplaćenih sredstava, a ostalo za poboljšanje materijalnih uvjeta rada i stručno usavršavanje

- prihodi od naknada davanja u zakup prostora i opreme te pružanje drugih usluga koriste se za nadoknadu materijalnih troškova te za poboljšanje uvjeta rada Dječjeg vrtića.

Članak 6.

Računovodstvo Dječjeg vrtića iskazuje prihode i izdatke prema izvorima prihoda utvrđenim ovom odlukom, a prema pozitivnim propisima koje uređuje proračunsko računovodstvo.

Članak 7.

Ova Odluka stupa na snagu dan nakon dana donošenja te se objavljuje na oglasnoj ploči i mrežnoj stranici Dječjeg vrtića.

***Predsjednik Upravnog vijeća:***

*Nikola Boromisa,struč.spec.ing*